એપ્રિલ-જૂન ક્વાર્ટરમાં ભારતની ચાલુ ખાતાની ખાધ સાધારણ ઘટીને 2.4 ટકા થઈ છે, જે અગાઉના વર્ષના સમાન ગાળામાં 2.5 ટકા હતી. રૂપિયામાં તીવ્ર ઘટાડાને અટકાવવા રિઝર્વ બેન્કે ડોલર વેચ્યા છે. તેને લીધે 31 ઓગસ્ટે પૂરા થયેલા સપ્તાહમાં ભારતનું ફોરેક્સ રિઝર્વ ઘટીને 400.101 અબજ ડોલર થયું છે. ઉલ્લેખનીય છે કે, છેલ્લાં કેટલાંક વર્ષમાં ભારતના ફોરેક્સ રિઝર્વમાં મોટા ઉછાળાથી સ્થાનિક ચલણને ટેકો આપવામાં મદદ મળી છે.